

ОШ „Петар Лековић“ Пожега

Петра Лековића 1

ПИБ: 101002659, МБ: 07112793

Тел: 031/811-176, 031/812-238

e-mail: [osplekovic@gmail.com](mailto:osplekovic@gmail.com)

сајт: [www.ospetarlekovic.edu.rs](http://www.ospetarlekovic.edu.rs)

**МЕРЕ ЗАШТИТЕ ЗДРАВЉА УЧЕНИКА И ЗАПОСЛЕНИХ**

На основу препорука за безбедан повратак у школе за време трајања пандемије COVID – 19 доносим следеће мере који ће се примењивати у школској 2020/2021. години:

**Едукација о начинима и значају превенције COVID – 19 у школској средини**

- Реализација вебинара за наставнике о превенцији COVID – 19.

- Први дан школске године, као и први час одељењског старешине, физичког и здравственог васпитања, биологије, природе и друштва/света око нас и грађанског васпитања посветити предавањима о начинима и значају превенције COVID – 19 у школској средини.

- Поставити на сајт школе едукативни материјал о начинима и значају превенције COVID – 19.

- Поставити на уласку у школске зграде упозорења и материјал везан за мере заштите и превенције COVID – 19.

**Мере смањења ризика појављивања корона вируса у школској средини**

- Ученици и запослени не треба да долазе у школу уколико имају повишену телесну температуру и/или симптоме респираторне инфекције.

- Родитељи треба да провере телесну температуру пре поласка у школу и уколико утврде да је она повишена дете не шаљу у школу и обавештавају одељењског старешину о разлогу изостанка из школе.

- Запослени треба да пре поласка на посао провере телесну температуру и уколико утврде да је она повишена не долазе на посао и обавештавају директора, секретара или помоћнике директора о разлогу изостанка са посл.

**Одржавање физичке дистанце**

**-** Одржавати физичку дистанцу од најмање1,5 метара са другим ученицима или запосленима.

- Боравак у учионицама од највише 15 ученика уз обавезно 4 м2 по ученику.

- Поставити видна обавештења о одржавању физичке дистанце.

- Ученици неће мењати у учионице, већ ће се сви часови, осим физичког и здравственог васпитања реализовати у истој учионици или у школском дворишту.

- Потпуно обуставити све активности код којих је могуће појачано стварање аеросола (певање, викање, спорт, навијање...), што значи да се на часовима музичке културе и физичког и здравственог васпитања реализују активности које неће доводити до поменутих испољавања (могуће је ове активности реализовати приликом наставе на даљину).

- Наставу физичког васпитања организовати на отвореном када год је то могуће уз избегавање блиског контакта и одржавање физичке дистанце од 2 метра у свим правцима.

- Обезбедити да у свлачионици буде број ученика који не нарушава просторну површину од 4 м2 по ученику.

- Након сваког часа дезинфиковати коришћене спортске реквизите, површине у свлачионици и фискултурној сали.

- У периоду пре почетка и након завршетка наставе и на одморима у школи и дворишту не стварати гужве нити стајати у групама.

- Родитељи или старатељи који доводе млађе ученике у школу прате их до капије школског дворишта где бригу о њима преузима дежурни наставники и даље их упућује.

- Ученици велики одмор по правилу проводе напољу када год то временски услови дозвољавају.

- Коришћење тоалета организовати тако да у њему борави онолико ученика колико кабина има, с тим да се испред тоалета чека у реду са поштовањем физичке дистанце.

**Ношење маски**

- Запослени у школи све време боравка у школи треба да носе маске.

- Ученици носе маске:

- од уласка у школу до доласка у своју клупу

- приликом одговарања и сваког другог разговора

- приликом било којег кретања ван клупе, приликом одласка на одмор или у тоалет

- препоручује се да ученици носе маске све време у школи, али они их могу одложити када седе у својим клупама и слушају наставу.

- Маска се мора користити правилно – мора покривати нос и уста.

**Редовно прање руку**

- Руке се перу хигијенски исправом водом и сапуном у трајању од најмање 20 секунди.

- Руке се могу дезинфиковати средствима на бази 70% алкохола, али уколико су руке веома запрљане прање руку водом и сапуном је бољи начин.

- Поставити постере о правилном прању руку на огласним таблама и видним местима у школи.

- Руке обавезно треба прати или макар дезинфиковати при уласку у школу, пре јела, пре одласка и након боравка у тоалету, након обављања респираторне хигијене (истресање носа, кашљање у марамицу), након изласка из школе и сваки пут када се за то укаже потреба.

- На уласку у школу и у свим канцеларијама поставити дезинфекциона средства на бази алкохола који се користи од стране ученика уз надзор запослених у школи, а течни сапун на местима где ученици перу руке.

- Едуковати ученике о значају редовног прања руку и о томе да не треба да додирују очи, нос и уста неопраним рукама.

**Редовно чишћење школске средине и одлагање отпада**

- Школски простор чисти се одговарајућим наменским хигијенским средствима и водом коришћењем чистих крпа посебно за сваку просторију и намену (нпр. посебно за подове, посебно за WC шоље, или јавабо, клупе...).

- Дезинфекција од стране школског особља врши се у одређеним терминима и то подразумева школски намештај, спортску опрему, кваке, ручке на прозорима, школски прибор, гелендере на степеништу, ручке ормара, славине, WC шоље, ручке водокотлића, лавабое итд. и то средствима на бази 70% алкохола.

- Распрскавање средства се не препоручује, већ умакање или натапање крпе којом се касније чисти.

- При чишћењу и дезинфекцији обавезно носити лична заштитна средства, како би се избегли нежељени ефекти.

- Чишћење се обавља пре почетка рада школе, на великим одморима, између смена и након завршетка наставе.

- У корпе за отпатке стављају се одговарајуће кесе у које се отпад одлаже, исте се празне након сваке смене или чешће по потреби, везивањем кеса и уз обавезно коришћење гумених рукавица.

- Канте за смеће које се налазе у школском дворишту празне се према истој процедури.

- Радници на одржавању хигијене су у обавези да у сарадњи са домаром врше увид у стање и благовремено требовање неопходних хигијенских и заштитних средстава.

**Редовно проветравање просторија**

- Проветравање вршити искључиво природним путем (отварањем прозора или врата), без употребе вештачке вентилације или климатизације.

- Просторије проветравати за време сваког школског одмора и између смена, као и увек у време трајања наставе када то временски услови дозвољавају.

**Поступак са ученицима или запосленима који имају симптоме респираторне инфекције са сумњом на инфекцију COVID – 19**

- Уколико се симптоми појаве ван школе не долазити у школу, обавестити надлежну особу и јавити се у COVID – 19 амбуланту дома здравља.

- Уколико се симптоми појаве у школи код ученика неопходно је одмах му ставити маску и сместити га у празно просторију одређену за изолацију, потом обавестити родитеље и Завод за јавно здравље у Ужицу. О ученику у соби за изолацију брине запослени одређен од стране директора, помоћника директора или секретара уз коришћење маске, рукавица и физичку дистанцу. Просторија се након одласка детета чисти и дезинфикује.

Непридржавање наведених мера повлачи са собом дисциплинску одговорност ученика и запослених.

- Директор школе:

Драган Перишић